SL
L 205/66
Uradni list Evropske unije
5.8.2022
3. opredelitev vseh potrebnih ponovnih preiskav za dokazovanje skladnosti projekta popravila in področij, na katera projekt popravila vpliva, z osnovo za certifikacijo tipa in veljavnimi zahtevami glede varstva okolja, ki je kot sklic navedena v certifikatu tipa ali dodatnem certifikatu tipa, kot je ustrezno; 4. opredelitev vseh predlaganih sprememb osnove za certifikacijo tipa, ki je kot sklic navedena v certifikatu tipa ali dodatnem certifikatu tipa, kot je ustrezno; 5. navedbo, ali je oziroma bo podatke o certifikaciji v celoti pripravil prosilec ali bodo pripravljeni na podlagi dogovora z lastnikom podatkov o certifikaciji tipa.
21L.A.206
Dokazovanje skladnosti
(a) Prosilec za odobritev projekta velikega popravila dokaže skladnost z veljavno osnovo za certifikacijo tipa in veljavnimi zahtevami glede varstva okolja, kot jih določi agencija in o njih obvesti prosilca v skladu s točko 21L.B.201, ter agenciji predstavi načine, s katerimi je bila taka skladnost dokazana.
(b) Prosilec za odobritev projekta velikega popravila agenciji predloži evidentirano utemeljitev načinov usklajevanja v dokumentih o skladnosti v skladu z načrtom za dokazovanje skladnosti.
(c) Prosilec ob izvajanju testiranja in inšpekcijskih pregledov, s katerimi dokaže skladnost v skladu s točko (a), pred izvedbo katerega koli testa preveri in dokumentira: 1. za testni primerek, da so: (i)
materiali in postopki ustrezno skladni s specifikacijami za predlagani projekt tipa;
(ii) deli proizvodov ustrezno skladni z načrti za predlagani projekt tipa; (iii) proizvodni procesi, konstrukcija in montaža ustrezno skladni s tistimi iz predlaganega projekta tipa ter 2. da je oprema za testiranje in merjenje, ki se uporabi pri testiranju, ustrezna za testiranje in ustrezno kalibrirana.
(d) Testiranje letenja zaradi pridobitve odobritve projekta velikega popravila se opravi v skladu z metodami za tako testiranje letenja, ki jih določi agencija.
Prosilec opravi vse testne lete, ki so potrebni za ugotovitev skladnosti z veljavno osnovo za certifikacijo tipa in veljavnimi zahtevami glede varstva okolja.
(e) Prosilec za odobritev projekta velikega popravila agenciji dovoli, da: 1. pregleda vse podatke in informacije, ki se nanašajo na dokazovanje skladnosti; 2. prisostvuje kateremu koli testiranju ali inšpekcijskemu pregledu, opravljenemu za dokazovanje skladnosti, ali izvede tako testiranje ali inšpekcijski pregled; ter 3. po potrebi opravi fizični pregled popravljenega proizvoda, da preveri skladnost projekta z osnovo za certifikacijo tipa in veljavnimi zahtevami glede varstva okolja.
(f) Po zaključku dokazovanja skladnosti prosilec agenciji izjavi, da: 1. je dokazal skladnost z osnovo za certifikacijo tipa in veljavnimi zahtevami glede varstva okolja, kot jih je v skladu s točko 21L.B.201 določila agencija in o njih obvestila prosilca, v skladu z načrtom za dokazovanje skladnosti, ter 2. ni ugotovljena nobena značilnost ali lastnost, zaradi katere bi bil proizvod s projektom popravila nevaren ali okoljsko nezdružljiv za uporabe, za katere se zahteva certifikacija.